钦定古今图书集成/明伦汇编/氏族典/第095卷 > 苏震
## 钦定古今图书集成/明伦汇编/氏族典/第095卷 > 苏震

按《唐书苏瓌传》：“瓌子诜，诜子震，以荫补千牛，累迁殿
中侍御史，长安令。安禄山陷京师，震与尹崔九远杀
开远门吏，弃家出奔。会肃宗兴师灵武，震昼夜驰及
行在，帝嘉之，拜御史中丞，迁文部侍郎。广平王为元
帅，崇择宾佐，以震为粮料使。二京平，封岐阳县公，改
河南尹，贬济王府长史。起为绛州刺史，进户部侍郎”，
判度支，为泰陵、建陵卤簿使，以劳封岐国公，拜太常
卿，卒。